امریکا لهستان اوردوسونو مدرنلشدیرمه‌یه کؤمک ائتمک اوچون 2 میلیارد دو‌لارلیق خاریجی حربی مالیه‌لشدیرمه وامی وئره‌جک.
امریکانین خاریجی ایشلر ناظیرلیگیندن وئریلن یازیلی آچیقلامادا، امریکا ایله لهستان آراسیندا 2 میلیارد دو‌لارلیق خاریجی حربی مالیه لشدیرمه (FMF) بیرباشا وام موقاویله‌سی‌نین ایمضالاندیغی بیلدیریلیب.
بیاناتدا امریکانین "صادق متفیقی" اولان لهستان-ین تهلوکه‌سیزلیگی‌نین ناتو-نون دوغو جیناهی‌نین کولکتیو ساوونماسی اوچون حیاتی اهمیت کسب ائتدیگی وورغولانیب و اولوسلار آراسی یاردیمین چاتدیریلماسیندا مرکزی رول اوینایان لهستان-ین قطعیتینه ایشاره ائدیلیب.
بیلدیریلیب کی، لهستان اؤزونون چوخ میلیارد دو‌لارلیق ادعا‌لی ساوونما مدرنلشدیریلمه‌سی پروقرامی چرچیوه‌سینده اوردوسونو اهمیت‌لی درجه‌ده گئنیشلندیرمگی و "روس منشأ‌لی کؤهنه حربی تجهیزاتینی محو ائتمگی" پلانلاشدیریر.
قئید ائدک کی، بیاناتدا راضیلاشمانین لهستان-ین حربی مدرنلشدیرمه سعی‌لرینی ایرلیلیجیی بیلدیریلیب و لهستانا وئریله‌جک وامین ناتو-نون دوغو جیناهی‌نین ساوونما گوجونون گوجلندیریلمه‌سینه اهمیت‌لی تحفه وئرجگی وورغولانیب.
